דברים לזכרה של פרופ מרים גליס

זכיתי להכיר את פרופ' גיליס ולשהות במחיצתה תקופה ארוכה.

התחילה את דרכה כמורה לכיתות א' ב' במעברה ואחר כך כמורה טיפולית נערצת בפתח תקוה. בגיל 47 השלימה את בחינות הבגרות ונרשמה ללימודים אקדמיים בבר אילן. זכיתי להיות תלמידה שלה כשהייתה ראש החוג לחינוך מיוחד, וביקשה ממני לנהל את מרכז חדד . הייתה המנחה שלי בתואר השני – הנחייה שכללה לא רק ליווי אקדמי אלא ליווי אנושי ונתינת תחושה שהיא מאמינה בי והשמים הם הגבול. .

הכרתי אישה מדהימה  בעלת שאר רוח, חכמה, מרתקת ונחושה ויחד עם זאת מאוד אנושית, תמיד קשובה ונכונה לעזור, בעלת רגישות לכל הסובבים אותה ודאגה אמיתית לסטודנטים ולילדים מתקשים.

פרופסור גיליס הובילה את התפיסה שכל אדם נברא בצלם אלוקים ולכן זכותו וחובתו של המתקשה בקריאה לבקש סיוע כדי לממש את הפוטנציאל שלו כאדם מלא וזכותה וחובתה של החברה לסייע לו בכל דרך. זכות וחובה זו לכבוד האדם במובנו העמוק מנחה לאורך השנים את עבודתנו במרכז חדד.

פרופ' גיליס היוותה עבורי מופת לאישה  ערכית המאמינה בשוויון הזדמנויות ובהבטחת הזכויות של הפרט המתקשה ובפעילותה שיקפה באופן עמוק את רעיון הבריאה בצלם.

יהי זכרה ברוך.

רחל שיף